ททท.ทุ่ม20ล้านจัดงานเทศกาลดนตรีพัทยา
ททท.ทุ่มงบประมาณ 20 ล้านบาท จัดงานเทศกาลดนตรีพัทยาอินเตอร์เนชั่นแนลมิวสิคเฟสติวัล 2010 คาด เงินสะพัดกว่า 500 ล้านบาท
5 มี.ค. 2553

ททท.ทุ่มงบประมาณ 20 ล้านบาท จัดงานเทศกาลดนตรีพัทยาอินเตอร์เนชั่นแนลมิวสิคเฟสติวัล 2010 คาด เงินสะพัดกว่า 500 ล้านบาท
นายประกิตติ์ พิริยะเกียรติ รองผู้ว่าการด้านสื่อสารการตลาด การท่องเที่ยวแห่งประเทศไทย (ททท.) กล่าวถึงการจัดงานเทศกาลดนตรีพัทยาอินเตอร์เนชั่นแนลมิวสิคเฟสติวัล 2010 ระหว่างวันที่ 19 - 21 มีนาคม 2553 บริเวณชายหาดพัทยาว่าในการจัดงานครั้งนี้ใช้งบประมาณจัดงานทั้งสิ้น 20 ล้าน โดยคาดว่าจะมีนักท่องเที่ยวเดินทางร่วมงานประมาณ 5 แสนคน มีเงินสะพัดประมาณ 500 ล้านบาท 
อย่างไรก็ตามการจัดงานครั้งนี้ เป็นความร่วมมือระหว่างจังหวัดชลบุรี และการท่องเที่ยวแห่งประเทศไทย ซึ่งจัดขึ้นเป็นประจำทุกปี โดยแต่ละปีได้รับความสนใจจากนักท่องเที่ยวทั่วทุกมุมโลก ซึ่งปีนี้ ในโอกาสครบรอบ 50 ปี ททท.จึงมอบหมายให้ สำนักงาน ททท. 24 แห่งทั่วโลก ประชาสัมพันธ์สร้างการรับรู้ในกลุ่มนักท่องเที่ยว เพื่อตอกย่ำภาพลักษ์และแสดงความพร้อมในการรองรับนักท่องเที่ยว นายประกิตติ์กล่าวด้วยว่า เทศกาลดนตรีในปีนี้ ศิลปินนักร้องจากต่างประเทศให้ความสนใจเข้าร่วมงานกว่า 100 คน และได้รับการตอบรับเป็นอย่างดีจากตลาดญี่ปุ่น อินโดนีเซียและสิงคโปร์